Þegar líða fór að lokum fyrstu aldar Targaryen-veldisins
fór heilsu Gamla konungs, Jaehaerys sífellt hrakandi.
Í þá daga stóð veldi Targaryen-ættarinnar sem hæst.
Með tíu fullvaxna dreka í sínum ranni
fékk enginn máttur í veröldinni staðið gegn henni.
Í 60 ár hafði Jaehaerys konungur ríkt af friðsemd og hagsæld
en hafði misst báða syni sína
svo óvissa ríkti um ríkisarfann.
Árið 101 setti konungur Æðsta ráðið saman til að velja erfingja.
Á annað þúsund lávarða reið til Harrenhallar.
Fjórtán tilköll voru rædd en aðeins tvö komu sannarlega til greina.
Rhaenys Targaryen prinsessa, elsti afkomandi konungs
og yngri frændi hennar, Viserys Targaryen prins,
elsti karlkynsættingi konungs.
Hér með tilkynna allir yfirdrottnarar
og allir lénsherrar Konungsríkjanna Sjö
að Viserys Targaryen prins verði prinsinn af Drekasteini
Rhaenys, kvenmaður, myndi ekki erfa Járnveldisstólinn.
Þess í stað völdu lávarðarnir Viserys.
Föður minn.
Jaehaerys skóp Æðstaráðið
til að koma í veg fyrir að stríð yrði háð um erfðaröðina.
Því hann þekki kaldan sannleikann.
Það eina sem gæti fellt Ætt Drekans væri hún sjálf.
ÞAÐ ER NÍUNDA RÍKISÁR VISERYS TARGARIENS KONUNGS.
172 ÁRUM FYRIR DAUÐA ÓÐA KONUNGSIN AERYS
OG FÆÐINGU DÓTTUR HANS, DAENERYS TARGARIEN PRINSESSU.
Velkomin aftur, prinsessa. Vonandi var reiðtúrinn góður.
Reyndu að sýna minni létti, Ser.
Mér er létt.
Í hvert sinn sem þessi gullna skepna skilar þér aftur óskaddaðri
held ég enn höfðinu.
Syrax vex hratt. Hún verður brátt jafnstór og Caraxes.
Næstum nógu stór til að bera tvo.
Ég er alveg sátt sem áhorfandi, takk fyrir.
Rhaenyra.
Þú veist að ég vil ekki að þú fljúgir þegar svona er ástatt um mig.
Þú vilt ekki að ég fljúgi sama hvert ástandið er.
Yðar tign. -Góðan dag, Alicent.
Svafstu? -Ég svaf.
Hve lengi?
Ég þarf ekki umönnun, Rhaenyra.
Hér ertu umkringd þjónustuliði sem hugsar um barnið.
Einhver þarf að annast þig.
Þú munt liggja hér fyrr en síðar, Rhaenyra.
Með þessum þrautum þjónum við ríkinu.
Ég vildi heldur þjóna sem riddari og ríða til orrustu með sóma.
Við höfum konunglega móðurkviði, þú og ég.
Barnssængin er okkar vígvöllur.
Við verðum að læra að mæta henni af festu.
Baðaðu þig nú, þú angar af drekum.
Svo ég sagði: „Ég held að þú sért að góna upp rangan enda.“
Herrar mínir.
Vaxandi samstaða hinna Frjálsu borga er farin að kalla sig Þríveldið.
Þau hafa safnast saman að Blóðsteini
og uppræta nú sjóræningjapest Þrepanna.
Það eru grunsamlega góðar fréttir, Corlys lávarður.
Maður að nafni Craghas Drahar
titlar sig nú sem krónaðmírál þessa Þríveldis.
Hann er kallaður Krabbafóðrarinn
vegna hugvitsamlegra aðferða við refsingar á óvinum sínum.
Og eigum við að syrgja dauða sjóræningja?
Nei, yðar tign... -Þú ert sein, Rhaenyra.
Skenkjari konungs má ekki vera seinn. Það leiðir til þorsta fólks.
Ég heimsótti mömmu.
Á drekabaki?
Yðar tign, að áeggjan Daemons prins höfum við lagt töluverðar fjárhæðir
í endurþjálfun og búnað fyrir Borgarvaktina hans.
Þér mættuð kannski hvetja bróður yðar til að mæta á ráðsfundi
og gefa skýrslu um árangur hans sem foringja Vaktarinnar.
Heldurðu Daemon sé annars hugar við verk sín
og að orku hans og huga sé betur varið við annað?
Vonandi ekki miðað við samanlagðan kostnað.
Þá skulum við ákvarða gulli þínu vel varið, Beesbury lávarður.
Ég myndi ráðleggja þér að leyfa þessu Þríveldi
ekki mikinn uppgang þarna í Þrepunum, yðar tign.
Lokist þessar siglingaleiðir gerir það hafnir okkar gagnslausar.
Krúnan hefur veitt þér áheyrn, Corlys lávarður,
og mun taka hana til umhugsunar.
Eigum við að ræða Erfingjaleikana, yðar tign?
Með ánægju.
Mun nafnadagsspádómur meistarans rætast, Mellos?
Gætið þess að þetta eru aðeins vangaveltur, yðar tign,
en við höfum legið yfir mánakortunum
og teljum spá okkar eins áreiðanlega og hugsast getur.
Kostnaðurinn við leikana er ekki smávægilegur.
Kannski við ættum að fresta þeim þar til barnið er fætt.
Flestir lávarðanna og riddaranna eru þegar á leið til Kóngsvalla.
Að snúa þeim við nú... -Leikarnir taka um viku tíma.
Áður en þeim verður lokið mun sonur minn hafa fæðst.
Og allt konungsríkið mun fagna.
Það er engin leið að spá fyrir um kyn barnsins.
Vissulega.
Það er enginn meistari fær um að gefa álit án forsenda, er það?
Drottningin gengur með dreng, það eitt veit ég.
Og erfingi minn mun brátt binda enda á þessa bölvuðu handanúninga sjálfur.
Hann gekk inn um hlið Rauðaturns í dagrenningu.
Veit faðir minn að hann er hér?
Nei. -Gott.
Guðunum sé náð.
Það er allt í lagi, Ser.
Hvað þykistu vera að gera, frændi?
Sitja, þetta gæti vel orðið mitt sæti einn daginn.
Ekki ef þú verður líflátinn fyrir landráð.
Þú hefur ekki sést við hirðina í heila eilífð.
Rétt.
Hirðin er svo skelfilega leiðinleg.
Hvers vegna þá að snúa aftur yfir höfuð?
Ég frétti að faðir þinn ætli að halda leika mér til heiðurs.
Leikarnir eru til heiður erfingja hans.
Eins og ég sagði.
Nýjum erfingja hans.
Uns móðir þín ber honum son
sitjið þið öll uppi með mig.
Þá vonast ég eftir bróður.
Ég færi þér svolítið.
Veistu hvað þetta er?
Þetta er Valyríustál.
Eins og Dökka Systir.
Snúðu þér við.
Núna...
eigum við bæði ögn af ætterni okkar.
Gullfallegt.
Lastu það? -Auðvitað las ég það.
Hverjum giftist Nymeria prinsessa þegar hún kom til Dorn?
Manni. -Hvað hét hann?
Eitthvað lávarður.
Ef svarið verður „Eitthvað lávarður“ verður Systir Marlow öskuill.
Hún er fyndin þegar hún er öskuill.
Þú ert alltaf svona þegar þú ert áhyggjufull.
Hvernig?
Fráhrindandi.
Þú óttast að falla í skugga sonar föður þíns.
Ég óttast bara um mömmu.
Ég vona að faðir minn eignist son.
Hann hefur þráð það svo lengi sem ég man.
Viltu að hann eignist son?
Mig langar að fljúga með þér á baki dreka,
sjá hin miklu undur handan Mjóahafs og borða einungis kökur.
Mér er alvara. -Ég gantast aldrei með kökur.
Óttastu ekki um stöðu þína?
Ég kann að meta þessa stöðu. Hún er nokkuð þægileg.
Hvert ertu að fara? -Heim. Það er orðið framorðið.
Nymeria prinsessa leiddi Rhoynar-flokk yfir Mjóahaf á tíu þúsund skipum
á flótta undan eftirför Valyríumanna.
Hún tók sér Mors Martell, lávarð af Dorn, sem eiginmann
og brenndi eigin flotta úti við Sunnuvigur
til að sýna fólki sínu að flóttanum væri lokið.
Hvað ertu að gera? -Svo þú manst.
Ef Systirin sér bókina. -Fari hún til fjandans.
Rhaenyra!
Grær það?
Það hefur vaxið ögn, yðar tign.
Geturðu sagt til um hvað þetta er?
Við sendum fyrirspurn til Borgríkisins.
Þeir leita í ritunum að svipuðu tilfellum.
Þetta er smá fleiða eftir hásætið. Þetta er ekki neitt.
Konungurinn hefur verið undir miklu álagi við undirbúning fæðingarinnar.
Þungt hugarástand getur haft slæm áhrif á líkamann.
Hvað sem það er má það ekki fréttast.
Við ættum að reyna fleiri iglur.
Þetta er sár sem neitar að gróa, Stórmeistari.
Mætti ég leggja til að brenna fyrir það?
Það gæti reynst árangursríkt, yðar tign.
Það verður sárt. -Gott og vel.
Gott og vel.
Þú verð meiri tíma í baðkarinu en á hásætinu.
Þetta er eini staðurinn sem veitir mér hvíld þessa dagana.
Þetta er hlandvolgt.
Eins heitt og meistararnir leyfa.
Vita þeir ekki að drekar kjósa hita?
Eftir þessa voluðu meðgöngu
kæmi mér ekki á óvart þótt ég ungaði út dreka.
Og hann yrði elskaður og dáður.
Rhaenyra hefur þegar sagt að hún muni eignast systur.
Er það?
Hún hefur þegar nefnt hana.
Þori ég að spyrja?
Visenya.
Hún valdi drekaegg sem vöggu sem hún sagði minna sig á Vhagar.
Guðirnir séu oss náðugir.
Fjölskyldan á þegar sína Visenyu.
Hefur eitthvað heyrst frá bróður þínum?
Ekki síðan ég tilnefndi hann foringja Borgarvaktarinnar.
Hann lætur vafalaust sjá sig á leikunum.
Hann getur aldrei staðist burtreiðarvellina.
Leikar?
Til heiðurs fyrsta syni þínum sem þú hefur enn ekki eignast?
Þú skilur vonandi
að barninu mun ekki vaxa skaufi ef það fæðist ekki með slíkan.
Þetta er drengur, Aemma.
Jæja? -Ég er handviss um það.
Ég hef sjaldan verið jafn viss um nokkuð.
Draumurinn... Skýrari en nokkur minning.
Sonur okkar fæddur berandi járnkrúnu Aegons.
Ég heyrði dynjandi hófatök,
skildi klofna og sverð klingja.
Og ég lagði son okkar á Járnveldisstólinn
og allar bjöllur Stórahofs glumdu og allir drekarnir öskruðu sem einn.
Fæddur með kórónu á höfði.
Guðirnir forði mér. Fæðing er nógu andstyggileg fyrir.
Er þetta síðasta skiptið, Viserys?
Ég hef þegar misst eitt í vöggu, fætt tvö andvana
og tveimur meðgöngum lauk ótímabært.
Það eru fimm. Á tvöfalt fleiri árum.
Ég veit að mér ber skylda að bera þér erfingja.
Mér þykir leitt að hafa brugðist þér.
Nei.
En ég get ekki syrgt fleiri dáin börn.
Foringi viðstaddur!
Þegar ég tók við Vaktinni voruð þið flækingsræflar.
Soltnir og óagaðir.
Nú eruð þið flokkur hunda, mettir og tilbúnir til veiða.
Borg bróður míns er í niðurníðslu.
Glæpir af öllu tagi hafa fengið að þrífast.
En ekki lengur.
Frá og með þessu kvöldi skulu Kóngsvellir læra að óttast gulllitinn.
Á fætur!
Nei, ekki! Nei, nei!
Nauðgari!
Nei! Nei!
Þjófur!
Nei!
Morðingi!
Þetta var fordæmalaus smölun glæpamanna af öllu tagi.
Bróðir þinn fór ekki leynt með það og útdeildi eigin dómum.
Mér er sagt að þurft hafi tvíeykisvagn
til að flytja burt líkamspartana þegar öllu var aflokið.
Guðirnir veri með oss.
Það má ekki leyfa prinsinum að hegða sér svona í algjöru refsileysi.
Bróðir. -Daemon.
Haldið áfram, þið voruð að ræða refsileysi mitt.
Þú þarft að gera grein fyrir verkum þínum með Vaktinni.
Nýju Gullskikkjurnar þínar vöktu mikla athygli í gærkvöldi.
Er það?
Borgarvaktin er ekki sverð sem þú bregður að vild.
Þeir eru framlenging á krúnunni.
Vaktin framfylgdi lögum krúnunnar. Sammála, Strong lávarður?
Hágöfgi, ég er ekki... -Opinber valdbeiting
af grimmilegustu gerð telst tæplega innan laga okkar.
Göfugmenni frá öllum hornum ríkisins
eru nú á leið til Kóngsvalla á leika bróður míns.
Viltu að þau verði rænd? Þeim nauðgað? Þau myrt?
Þú kynnist því kannski ekki nema að yfirgefa Rauðaturn
en almúginn telur Kóngsvelli ógnvekjandi og löglausa.
Borgin okkar á að vera örugg fyrir alla íbúa hennar.
Ég er sammála.
Ég vona bara að þú þurfir ekki að limlesta hálfa borgina til að ná þessu fram.
Tíminn leiðir það í ljós.
Við skipuðum Daemon foringja Vaktarinnar til að viðhalda lögum og reglu.
Glæpamenn ættu að óttast Borgarvaktina.
Ég þakka stuðninginn, Corlys lávarður.
Ef prinsinn gæti aðeins sýnt ektakvinnu sinni sömu eljusemi
og hann gerir störfum sínum, hágöfgi.
Þú hefur ekki sést í Dalnum eða að Rúnasteini í langa tíð.
Ég held að bronstíkin mín uni fjarveru minni betur.
Lafði Rhea er eiginkona þín og heiðvirð lafði Dalsins.
Menn eru sagði ríða sauðfé í stað kvenna í Dalnum.
Ég get fullvissað þig um að sauðféð er fallegra.
Almáttugir.
Þú sórst eið frammi fyrir hinum Sjö að heiðra konu þína í hjúskap.
Ég skal glaður gefa þér lafði Rheu, Hightower lávarður,
vanti þig kvenmann til að verma ból þitt.
Eiginkona þín er nýlátin.
Ekki satt?
Otto.
Kannski ertu ekki reiðubúinn að halda fram veginn?
Bróðir minn hefur unun af því að ögra þér. Láttu það ekki eftir honum.
Ég biðst forláts, hágöfgi.
Þetta ráð hefur með miklum tilkostnaði
bætt Borgarvaktina eftir þínu höfði.
Framfylgdu lögum mínum en hafðu hugfast
að frekari aðgerðir eins og í gærkvöldi muni hafa afleiðingar.
Skilið, yðar tign.
Kóngsvellir hafa farið hnignandi síðan amma mín féll frá.
Þegar upp er staðið
gæti þessi nýja Borgarvakt reynst okkur vel.
Hvað angrar þig, prinsinn minn?
Ég gæti sótt aðra?
Kannski jómfrú?
Kannski nokkrar?
Ég get jafnvel fundið eina silfurhærða.
Þú ert Daemon Targaryen,
knapi Caraxes, handhafi Dökku Systur.
Konungurinn getur ekki leyst þig af hólmi.
Velkomin!
Mörg ykkar hafa ferðast langa leið til að vera við þessa leika
en ég lofa ykkur því að þið verðið ekki fyrir vonbrigðum.
Þegar ég lít þessa miklu riddara hér á völlunum
sé ég hóp sem á engan sinn líkan í sögum okkar.
Og þessi góði dagur
er orðinn enn heillavænlegri vegna frétta sem ég skal glaður deila.
Aemma drottning hefur tekið léttasóttina!
Megi gæfa hinna Sjö vera með öllum keppendum.
Dularfullur riddari?
Nei, Cole-liði frá Stormlöndunum.
Ég hef aldrei heyrt um Cole-ættina. -Rhaenys Targaryen prinsessa.
Má ég auðmjúklega biðja um tryggðapant drottningarinnar sem aldrei varð?
Gæfan fylgi þér, frændi.
Ég þæði hana glaður teldi ég mig þurfa þess.
Þú gætir svipt Baratheon tungunni fyrir þetta.
Tungur breyta ekki erfðaröðinni. Leyfum þeim að dingla.
Dóttir Stokeworths lávarðar er lofuð unga Tarly skjaldsveininum.
Syni Masseys lávarðar? -Þau eiga að giftast.
Um leið og hann verður sleginn til riddara.
Best að drífa það af.
Ég heyrði að lafði Elinor hylji stækkandi maga undir kjólnum.
Áfram nú!
Hvað veist þú um Ser Criston Cole, Ser Harrold?
Mér skilst að Ser Criston sé almúgaborinn, sonur ráðsmanns Dondarrions lávarðs.
Fyrir utan það, og þá staðreynd að hann hafi sigrað
báða Baratheon drengina get ég lítið annað sagt.
Daemon prins af Targaryen-ættinni,
Prinsinn af Borginni, mun nú velja sér fyrsta andstæðing!
Prins Daemon Targaryen
skorar fyrstan á hólm Ser Gwayne Hightower frá Gömluborg,
elsta son Handar konungs.
Fimm dreka á Daemon.
Vel gert, frændi. -Þakka þér fyrir, prinsessa.
Ég er nokkuð viss um að ég geti sigrað þessa leika, lafði Alicent.
Tryggðapant þitt myndi gulltryggja það.
Gæfan fylgi þér, prinsinn minn.
Ýttu. Svona nú, ýttu!
Hvað er að gerast?
Barnið fæðist sitjandi, hágöfgi. Það hefur ekkert gengið að snúa því.
Ýttu!
-Gerið eitthvað fyrir hana!
Ég hef gefið henni eins mikla valmúamjólk og óhætt er án þess að skaða barnið.
Drottning yðar er sterk kona, hún berst af öllum mætti
en það nægir máski ekki.
Nei! -Aemma.
Aemma, ég er kominn. Ég er hér. -Hjálpaðu mér.
Ég bið þig. Ég vil þetta ekki. -Ég er hér. Það er allt í lagi.
Svona. Það verður allt í lagi. Það verður allt í lagi með þig.
Haltu í höndina á mér.
Dreptu hann! -Og þá syrtir í álinn.
Er þetta rétta leiðin til að fagna verðandi konungi okkar?
Með tilefnislausu ofbeldi?
Það eru 70 ár síðan Maegor konungur féll frá.
Þessir riddarar eru jafn grænir og sumarengi.
Enginn þeirra þekkir alvöru stríð.
Herrar þeirra sendu þá í burtreiðarnar
með hnefa fylla af járni, hreðjar fullar af sæði,
og við ætlumst til að þeir sýni sóma og heiður.
Furða að stríð hafi ekki brotist út við fyrsta blóðdropa.
Engin önnur leið.
Það verður að skera barnið úr kviði hennar.
Þér standið... -Mellos?
Yðar tign.
Ef þér mynduð...
Við erfiða fæðingu verður faðirinn stundum
að taka ómögulega ákvörðun.
Lát heyra.
Að fórna öðru eða missa bæði.
Það er möguleiki að bjarga barninu.
Aðferð kennd í Borgríkinu
þar sem rist er á kviðinn til að ná barninu út.
En blóðmissirinn... -Sjöfalt helvíti, Mellos.
Geturðu bjargað barninu?
Við verðum annað hvort að gera það núna eða láta guðina um það.
Ser Criston Cole ríður nú gegn Ser Daemon Targaryen,
Prinsi Borgarinnar!
Lensu!
Viserys. -Já.
Þeir ætla að bjarga barninu út núna.
Ég elska þig.
Hvað þá?
Hvað er að gerast?
Það verður allt í lagi.
Hvað er að gerast?
Nei, Viserys. Hvað gera þeir? -Þeir ætla að bjarga barninu út.
Hvernig ætla þeir... -Ekki óttast.
Viserys, ég bið þig. Ég er hrædd. -Það verður allt í lagi.
Ekki óttast. -Hvað er að gerast?
Þeir ætla að bjarga barninu út. -Nei...
Ekki óttast. -Ég bið þig.
Þeir ætla að bjarga barninu út.
Nei... Nei! Nei!
Fyrsti skurðurinn er á milli..
Nei! -Haldið henni.
Viserys! Ég bið þig! Nei! -Ekki vera hrædd.
Haldið því opnu. Haldið því opnu.
Sverð!
Daemon Targaryen prins óskar þess berjast áfram.
Gefstu upp.
Almáttugir. Hann er frá Dorn.
Ég vonaðist eftir tryggðapanti prinsessunnar.
Gæfan fylgi þér, Ser Criston.
Prinsessa.
Til hamingju, yðar tign.
Þér eigið son.
Er það drengur? -Og nýr erfingi, hágöfgi.
Höfðuð þið drottningin valið nafn?
Baelon.
Þau bíða þín.
Ætli þessar örfáu stundir sem bróðir minn lifði
hafi loks fært föður mínum hamingju?
Faðir þinn þarfnast þín
meira nú en nokkru sinni.
Ég verð honum aldrei sonur.
Hvar er Rhaenyra?
Hágöfgi, þetta er það síðsta sem nokkur vill ræða á þessari sorgarstundu
en ég tel málið brýnt. -Hvaða mál?
Ríkisarfa yðar.
Þú ert nú án augljóss erfingja eftir þennan harmleik.
Konungurinn á erfingja, Hönd lávarður.
Þrátt fyrir erfiða tíma, yðar tign,
tel ég mikilvægt að ríkisarfinn
sé tryggður til að tryggja ríkinu stöðugleika.
Ríkisarfinn liggur þegar fyrir samkvæmt lögum og fordæmi.
Er oss óhætt að nefna hann?
Daemon Targaryen.
Sé Daemon einn og óumdeildur ríkisarfi
gæti það valdið úlfúð í ríkinu.
Í ríkinu? Eða þessu ráði?
Enginn hér veit hvað Daemon gæti gert sem konungur
en enginn efast um metnað hans.
Sjáið hvað hann gerði með Gullskikkjurnar.
Borgarvaktin er honum feiknatrygg, 2000 manna herlið.
Herlið sem þú veittir honum, Otto.
Ég útnefndi Daemon Lagameistara en þú sagðir hann harðstjóra.
Sem Fjárhirðir sagðir þú hann eyðslukló sem myndi tæma fjárhirslur ríkisins.
Það var þín lausn að gera Daemon að foringja Borgarvaktarinnar.
Ekki nógu góð laus, yðar tign.
Satt best að segja væri Daemon best geymdur víðsfjarri hirðinni.
Daemon er bróðir minn, af mínu blóði.
Og hann mun eiga sitt pláss við hrið mína.
Hann má eiga sitt pláss, hágöfgi,
en yrði yður gert að upplifa frekari harm,
hvort sem það yrði af slysni eður ei... -Eður ei?
Hvað áttu við?
Að bróðir minn myndi myrða mig? Hafa af mér krúnuna?
Áttu við það?
Ég biðst forláts.
Jú, metnaður Daemons er mikill en ekki hvað varðar hásætið.
Hann skortir þolinmæðina til þess.
Guðirnir hafa enn ekki skapað mann
sem skortir þolimæði gagnvart algjöru valdi, yðar tign.
Undir aðstæðum sem þessum
teldist ekki frávik ef konungurinn tilnefndi ríkisarfa sinn.
Hver annar ætti tilkall?
Frumburður konungsins.
Rhaenyra? Stúlka?
Aldrei hefur drottning setið Járnveldisstólinn.
Einungis fyrir hefð og fordæmi, Strong lávarður.
Sé þessu ráði svona umhugað um stöðugleika
ætti það ekki að enda 100 ár af slíku með því að tilnefna stúlku ríkisarfa.
Daemon yrði annar Maegor eða eitthvað þaðan af verra.
Hann er hvatvís og ofsafenginn.
Það er skylda þessa ráðs að vernda konunginn og ríkið gegn honum.
Mér þykir fyrir því, hágöfgi, en þannig sé ég málið
og veit að aðrir hér eru mér sammála.
Ég verð ekki krafinn um að velja milli bróður míns og dóttur.
Það kæmi ekki til þess, yðar tign. Aðrir myndu gera tilkall.
Eins og kona þín, Corlys lávarður? Drottningin sem aldrei varð.
Rhaenys var einkabarn elsta sonar Jaehaerys.
Hún flutti sterka kröfu fyrir Æðstaráðinu
og á þegar karlkyns erfingja. -Fyrir örfáum andartökum
lýstirðu yfir stuðningi við Daemon!
Ef við getum ekki sammælst um... -Eiginkona mín og sonur eru látin!
Ég ætla ekki að sitja hér og horfa upp á krákur gæða sér á líkum þeirra!
Sendið hrafn til Gömluborgar undir eins.
Lafði.
Ástin mín.
Hvernig er Rhaenyra?
Hún missti móður sína.
Drottningin var elskuð af öllum.
Mér varð hugsað til móður þinnar í dag.
Hvernig hefur hans hágöfgi það? -Hann er mjög dapur.
Þess vegna sendi ég eftir þér.
Mér datt í hug að þú myndir fara til hans. Bjóða honum huggun.
Í vistarverum hans?
Ég veit ekki hvað ég ætti að segja.
Ekkert svona.
Hann mun þiggja félagsskapinn.
Þú gætir klæðst einum af kjólum móður þinnar.
Lafði Alicent Hightower, yðar tign.
Hvað er þér á höndum?
Mig langaði að líta til með yður, hágöfgi.
Ég kom með bók.
Það var fallegt, þakka þér fyrir.
Hún er í uppáhaldi hjá mér.
Ég veit hversu áhugasamur þér eruð um sögur okkar.
Það er rétt.
Þegar móðir mín dó
talaði fólk aðeins við mig í gátum.
Ég vildi bara heyra að einhver samhryggðist mér.
Ég samhryggist, yðar tign.
Þakka þér fyrir.
Einkaerfingi konungs á ný.
Eigum við að skála fyrir framtíðinni?
Þögn! Prinsinn mælir!
Þögn!
Prins! -Ræðu!
Áður en við hefjumst handa, hágöfgi,
tel ég mig þurfa að ræða eitt.
Í gærkvöldi
Daemon prins leigði heilt pútnahús við Silkistræti
til að skemmta foringjum Borgarvaktarinnar og fleiri vinum sínum.
Konungur og ráð hafa löngum grátið stöðu mína sem ríkisarfi.
En sama hvað þeir biðja eða dreyma virðist erfitt að skipta mér út.
Guðirnir gefa og guðirnir taka.
Hann hyllti Baelon prins. -Heill syni konungs.
Og nefndi hann:
Eins dags erfingjanum.
Þrjú mismunandi vitni staðfestu þessa frásögn.
Kvöldið taldist af öllum mikill fögnuður.
Þú berð svip Sigurvegarans, bróðir.
Sagðirðu það?
Ég veit ekki hvað þú átt við. -Þú skalt ávarpa mig sem „yðar tign“
eða ég læt Konungsvörðinn skera úr þér tunguna.
„Eins dags erfinginn“. Sagðirðu það?
Við verðum öll að fá að syrgja hvert á sinn hátt, yðar tign.
Fjölskyldu minni var tortímt.
En í stað þess að vera við hlið mér eða Rhaenyru
kaustu að fagna eigin uppgangi!
Hlæjandi með hórunum þínum og snýkjudýrum!
Þú átt enga bandamenn við hriðina nema mig!
Ég hef ekkert gert nema að verja þig!
Allt sem ég hef gefið þér fæ ég aftur í andlitið!
Þú hefur sífellt reynd að senda mig burt.
Í Dalinn, í Borgarvaktina, allt annað en þér við hlið.
Þú hefur ríkt í tíu ár en hefur aldrei
boðið mér að gerast Hönd þín.
Hví ætti ég að gera það? -Því ég er bróðir þinn!
Og drekablóðið er ríkt. -Því særirðu mig þá svona djúpt?
Ég hef aðeins sagt sannleikann. Ég sé hvað Otto Hightower er í raun.
Staðföst og trygg Hönd? -Kunta.
Seinni sonur sem ekkert erfir nema það sem hann hrifsar sjálfur.
Otto Hightower er heiðvirðari maður en þú verður nokkurn tíma.
Hann verndar þig ekki. Ég myndi gera það.
Gegn hverju? -Sjálfum þér.
Þú ert veikgeðja, Viserys.
Og afæturáðið veit það. Þeir hugsa bara um eigin hagsmuni.
Ég hef ákveðið að tilnefna nýja ríkisarfa.
Ég er ríkisarfi þinn. -Ekki lengur.
Þú skalt snúa til Rúnasteins og konu þinnar undir eins
og gera það án vandræða.
Svo skipar konungur þinn.
Yðar tign.
Faðir.
Balerion var síðasta skepnan til að bera Gömlu Valyríu augum fyrir Glötunina.
Mikilfengleika hennar og galla.
Hvað sérðu þegar þú horfir á drekana?
Hvað? Þú hefur varla yrt á mig síðan í útför móður minnar
og nú sendirðu Konungsvörðinn að... -Svaraðu mér.
Þetta er mikilvægt.
Hvað sérðu?
Ætli ég sjái ekki okkur. -Segðu mér.
Allir segja að Targaryen-fólk sé líkara guðum en mönnum.
En þeir segja það vegna drekanna okkar.
Án þeirra værum við bara eins og allir hinir.
Sú hugmynd að við stjórnum drekunum er blekking.
Þeir eru afl sem maðurinn hefði aldrei átt að leika sér að.
Afl sem steypti Valyríu í glötun.
Ef við hugum ekki að eigin sögum munum við hljóta sömu örlög.
Þetta þarf Targaryen að skilja til að verða konungur.
Eða drottning.
Fyrirgefðu mér, Rhaenyra.
Ég hef sóað árunum frá fæðingu þinni að óska mér að eignast son.
Þú er það allra besta frá móður þinni.
Og ég trúi, eins og hún, að þú gætir orðið frábær ríkjandi drottning.
Daemon er erfingi þinn.
Daemon var ekki ætlað að bera krúnuna.
En þér var það.
Corlys af ættinni Velaryon,
Lávarður Fallanna og Herra Rekaskers.
Ég, Corlys Velaryon,
Lávarður Fallanna og Herra Rekaskers,
sver tryggð mína við Viserys konung og ríkisarfa hans, Rhaenyru prinsessu.
Ég heiti þeim hollustu
og mun verja þau gegn óvinum af trúfestu og heilindum.
Ég sver það við hina gömlu guði og þá nýju.
Þetta er ekki lítilvægt mál, Rhaenyra.
Drekasöðull er eitt
En Járnveldisstóllinn er hættulegasta sæti ríkisins.
Ég, Hobert Hightower,
Ljósviti Suðursins, Verndari Borgríkisins
og Rödd Gömluborgar
sver tryggð mína við Viserys Konung og ríkisarfa hans, Rhaenyru prinsessu.
Ég heiti þeim hollustu og mun verja þau gegn óvinum...
Caraxes. -Af trúfestu og heilindum.
Ég sver það við hina gömlu guði og þá nýju.
Gefðu mér hönd þína.
Ég, Boremund Baratheon, sver tryggð mína...
Það er svolítið sem ég verð að segja þér.
Þú munt kannski ekki skilja það en þú verður að heyra það.
Sögur okkar
segja að Aegon hafi horft frá Drekasteini yfir Svartaflóa
og séð ríkar lendur innan seilingar.
En metnaður var ekki það eina sem knúði hann til sigurs.
Það var draumur.
Alveg eins og Daenys sá fyrir endalok Valyríu
sá Aegon fyrir endalok heims mannanna.
Þau munu hefjast með skelfilegum vetri hvínandi úr fjarlægu norðri.
Ég, Rickon Stark, Lávarður Vetrarfells og Varðmaður Norðursins...
Aegon sá algjört myrkur berast með þeim vindum.
Og hvað sem býr í því mun tortíma hinum lifandi heimi.
Þegar veturinn mikli skellur á, Rhaenyra,
verður allt Westeros að sameinast gegn honum.
Og ef heimur mannanna á að lifa af verður Targaryen að sitja
í Járnveldisstólnum.
Konungur eða drottning
nógu sterk til að sameina ríkið gegn kuldanum og myrkrinu.
Aegon kallaði drauminn „Sönginn um ís og elda“.
Þetta leyndarmál hafa konungar sagt ríkisörfum sínum frá tímum Aegons.
Nú verður þú að lofa því að geyma það og vernda.
Lofaðu mér því, Rhaenyra.
Lofaðu því...
Ég, Viserys Targaryen, fyrstur míns nafns,
Konungur Andalanna, Rhoynar-manna og Fyrstu mannanna,
Herra Konungsríkjanna Sjö og Verndari ríkisins,
tilnefni hér með Rhaenyru Targaryen prinsessuna af Drekasteini
og erfingja Járnveldisstólsins.